3. การประกอบธุรกิจของแต่ละสายผลิตภัณฑ์

(1 ) ลักษณะของผลิตภัณฑ์หรือบริการ

โรงพยาบาลนนทเวชให้บริการตรวจรักษาแก่ผู้ป่วย โดยแบ่งเป็น

1. ผู้ป่วยนอก มีห้องตรวจ 45 ห้อง โดยมีคลินิกเฉพาะโรคต่างๆ ดังนี้

1.1 แผนกอายุรกรรม ประกอบด้วยคลินิกต่างๆ

- คลินิกอายุรกรรมทั่วไป - คลินิกโรคไต

- คลินิกโรคหัวใจและหลอดเลือด - คลินิกโรคทางระบบประสาท

- คลินิกโรคเลือด - คลินิกโรคข้อ

- คลินิกโรคทรวงอก (ปอด,ระบบทางเดินหายใจ) - คลินิกโรคติดเชื้อ

- คลินิกโรคระบบทางเดินอาหาร และโรคตับ

- คลินิกโรคต่อมไร้ท่อ (เบาหวาน - ไทรอยด์)

1.2 แผนกศัลยกรรม ประกอบด้วย

- คลินิกศัลยกรรมทั่วไป - คลินิกศัลยกรรมเด็ก

- คลินิกศัลยกรรมกระดูกและข้อ - คลินิกศัลยกรรมทางเดิปัสสาวะ

- คลินิกศัลยกรรมหลอดเลือด - คลินิกศัลยกรรมระบบประสาท

- คลินิกศัลยกรรมทรวงอก - คลินิกศัลยกรรมตกแต่ง

1.3 แผนกสูติ - นรีเวช

- คลินิกสูติกรรม - คลินิกนรีเวช

- คลินิกโรคมะเร็งเฉพาะสตรี - คลินิกสตรีวัยหมดประจำเดือน

- คลินิกมีบุตรยาก - คลินิกชายวัยทอง

1.4 แผนกกุมารเวช

- คลินิกกุมารเวชทั่วไป - คลินิกโรคภูมิแพ้ - หอบหืด

- คลินิกจิตเวชเด็ก - คลินิกโรคหัวใจและหลอดเลือด

- คลินิกฝึกพูด และพัฒนาการในเด็ก - คลินิกโรคเลือด

- คลินิกโรคระบบทางเดินอาหาร และโรคตับ

- คลินิกโรคต่อมไร้ท่อ (เบาหวาน - ไทรอยด์ , การเจริญเติบโตในเด็ก)

1.5 แผนกผิวหนังและเลเซอร์

1.6 แผนก หู - คอ - จมูก

- คลินิก หู คอ จมูก ทั่วไป - คลินิกโรคภูมิแพ้

- คลินิกโรควิงเวียนศรีษะ - คลินิกการได้ยิน-ใส่เครื่องช่วยฟัง

1.7 แผนกจิตเวช

1.8 แผนกจักษุ

- คลินิกโรคตาทั่วไป - คลินิกโรคตาในผู้สูงอายุ

1.9 แผนกกายภาพบำบัด

- คลินิกเวช ศาสตร์ฟื้นฟู - กายภาพบำบัด-กิจกรรมบำบัด

1.10 แผนกทันตกรรม

- คลินิกทันตกรรมทั่วไป - คลินิกรากฟัน

- คลินิกโรคเหงือก - คลินิกศัลยกรรมในช่องปาก

- คลินิกทันตกรรมรากเทียม - คลินิกทันตกรรมเด็ก

- คลินิกทันตกรรมจัดฟัน

2. ผู้ป่วยใน มีเตียงเปิดให้บริการ 280 เตียง มีห้องพักหลายประเภทให้บริการ

- ห้องผ่าตัด - ห้อง V.I.P.

- ห้องรอคลอด - ห้อง Deluxe

- ห้องคลอด - ห้องเดี่ยว

- ห้อง I.C.U. / C.C.U. - ห้องคู่

บริษัทอยู่ในระหว่างการได้รับการส่งเสริมการลงทุน โดยเริ่มตั้งแต่วันที่ 19 มกราคม 2539
สิ้นสุดวันที่ 18 มกราคม 2544 เป็นเวลา 5 ปี โดยมีสิทธิประโยชน์ที่ได้รับดังนี้

  สิทธิหรือข้อจำกัดในการประกอบธุรกิจ

1) บัตรส่งเสริมการลงทุน บริษัท โรงพยาบาลนนทเวช จำกัด (มหาชน)

บริษัท โรงพยาบาลนนทเวช จำกัด (มหาชน)
ได้รับบัตรส่งเสริมการลงทุนจากคณะกรรมการส่งเสริมการลงทุนในประเภท 6.7
กิจการสถานพยาบาล เลขที่ 353/25335 โดยได้รับสิทธิประโยชน์ต่าง ๆ ดังมีสาระสำคัญดังนี้

1.1) ได้รับอนุญาตนำคนต่างด้าวซึ่งเป็นช่างฝีมือ ผู้ชำนาญการกับคู่สมรส
และบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้
ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร
โดยให้ได้รับอนุญาตทำงานเฉพาะตำแหน่งหน้าที่การงานที่คณะกรรมการให้ความเห็นชอบตลอดระยะเวลา
เท่าที่ได้รับอนุญาตให้อยู่ในราชอาณาจักร

1.2) ได้รับลดหย่อนอากรขาเข้ากึ่งหนึ่ง
เฉพาะเครื่องจักรที่ไม่มีอยู่ในรายการปรับลดอากรขาเข้าตามประกาศกระทรวงการคลังที่
ศก.13/2533 เว้นแต่รายการเครื่องจักรที่มีอากรขาเข้าต่ำกว่าร้อยละ 10 จะไม่ได้รับการลดหย่อน

1.3) ได้รับยกเว้นภาษีเงินได้นิติบุคคลสำหรับกำไรสุทธิที่ได้จาก
การประกอบกิจการที่ได้รับการส่งเสริมมีกำหนดเวลาห้าปี นับแต่วันที่ 19 มกราคม 2539 เป็นต้นไป

1.4) ได้รับยกเว้นไม่ต้องนำเงินปันผลจากกิจการที่ได้รับการส่งเสริม
ซึ่งได้รับยกเว้นภาษีเงินได้นิติบุคคลตามมาตรา 31
ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

  (2 ) การตลาดและภาวะการแข่งขัน

  (ก) นโยบายและลักษณะการตลาดของผลิตภัณฑ์หรือบริการ

(1) กลยุทธ์ทางการตลาด

- โรงพยาบาลฯ ได้จัดทีมแพทย์ผู้เชี่ยวชาญทุกสาขาให้เพียงพอกับความต้องการใช้บริการตลอดมา
นอกจากนั้นได้พัฒนาจัดหาเครื่องมืออุปกรณ์ทางการแพทย์ที่ทันสมัย เพื่อช่วยในการวินิจฉัยบำบัดรักษา
อย่างมีประสิทธิภาพ พร้อมทีมงานที่ได้รับการฝึกอบรมพัฒนา เพื่อพร้อมให้บริการด้วยความเอาใจใส่
และเป็นที่เชื่อถือไว้วางใจของผู้ใช้บริการ

  - พัฒนาคุณภาพของการให้บริการให้เป็นมาตรฐานจนได้รับการรับรองคุณภาพ ดังนี้

1.  ได้รับการรับรองคุณภาพโรงพยาบาลมาตรฐานสากล ISO 9002 ใน Scope : Provider
    of Health Care Service

2.  ได้รับการรับรองความสามารถห้องปฏิบัติการการตรวจสุขภาพคนงานไปทำงานต่างประเทศ

- จัดบริการรักษาพยาบาล โดยจัดเป็นโครงการรักษาพยาบาลในราคาประหยัด เช่น
โครงการคลอดประหยัด โครงการตรวจสุขภาพแบบต่างๆ โครงการสลายต้อกระจก เป็นต้น

- ดำเนินกลยุทธ์เพื่อสร้างให้โรงพยาบาลเอกชน
แตกต่างไปจากคู่แข่งขันโดยการเพิ่มคุณค่าเข้าในกิจกรรมต่างๆ

- สื่อสารและประชาสัมพันธ์ให้ลูกค้าได้ทราบ และตระหนักถึงคุณค่าเพิ่มเหล่านั้น
ที่จะทำให้โรงพยาบาลโดดเด่นต่างจากคู่แข่ง

- เพิ่มอัตราการใช้ประโยชน์จากทรัพย์สิน และทรัพยากรของโรงพยาบาลให้สูงขึ้น
เพื่อให้เกิดความได้เปรียบจากขนาด (Economy of Scale) ต้นทุนต่อหน่วยลดลง
อันนำมาซึ่งความได้เปรียบโดยเปรียบเทียบในการแข่งขันในระยะยาว ( Long Term
Competitive Advantage) ก่อให้เกิดผลตอบแทนจากการลงทุนที่สูงขึ้น

(2) การจัดจำหน่ายและช่องทางการจำหน่าย

นอกเหนือจากการให้บริการผู้ป่วยทั่วไป ทั้งผู้ป่วยนอกและผู้ป่วยในแล้ว ยังมีบริการจัดพยาบาล
ประจำโรงงาน มีการบริการตรวจสุขภาพประจำปี ให้กับพนักงานบริษัท และโรงงานต่าง ๆ
ทั้งในและนอกสถานที่และมีการทำสัญญากับบริษัทต่าง ๆ ในการส่งพนักงานบริษัท
เข้ามารับการรักษาพยาบาลของโรงพยาบาลโดยการให้เครดิต

สัดส่วนการให้บริการแก่ลูกค้าแต่ละประเภท

(หน่วย : ล้านบาท)

2541 % 2542 % 2543 %

รายได้จากบริษัทที่ทำสัญญา

กับทางโรงพยาบาล 74.35 8.58 58.42 15.19 69.14 16.46

รายได้จากลูกค้าทั่วไป 325.87 81.42 326.23 84.81 350.95 83.54

รายได้รวม 400.22 100.00 384.66 100.00 420.09 100.00

(3) ลักษณะของลูกค้า

ลูกค้าของโรงพยาบาล จำแนกได้ 2 ประเภท คือ

- ลูกค้าทั่วไป

-   ลูกค้าคู่สัญญา

(4) กลุ่มลูกค้าเป้าหมาย

กลุ่มลูกค้าเป้าหมายของโรงพยาบาลนนทเวช ประกอบด้วยประชาชนทั่วไป พนักงานบริษัท
ห้างร้านและนิคมอุตสาหกรรม รวมทั้งนักเรียน
นักศึกษาที่พำนักอาศัยทำงานหรือมีสถานศึกษาอยู่ใกล้บริเวณที่ตั้งของโรงพยาบาล
ทั้งในเขตจังหวัดนนทบุรี , จังหวัดปทุมธานี และในกรุงเทพมหานคร
โดยกลุ่มลูกค้าเป้าหมายจะเป็นประชาชนผู้มีรายได้ระดับกลางขึ้นไป

(ข) สภาพการแข่งขันภายในอุตสาหกรรม

โครงสร้างอุตสาหกรรม

ปัจจุบันสภาพการแข่งขันภายในอุตสาหกรรมค่อนข้างสูง จำนวนผู้ที่อยู่ในอุตสาหกรรมมีจำนวนมาก
และขนาดใหญ่ทั้งที่เป็นโรงพยาบาลเอกชนและของรัฐบาล จำนวนกว่า 10 แห่งในบริเวณใกล้เคียง
ประกอบกับกำลังซื้อของผู้บริโภคที่มีอยู่อย่างจำกัด โรงพยาบาลนนทเวช ตั้งอยู่ศูนย์กลางชุมชน
ติดถนนใหญ่ ใกล้ห้างสรรพสินค้า และสถาบันการศึกษา ซึ่งเป็นข้อได้เปรียบ
อีกทั้งยังมีแพทย์ผู้เชี่ยวชาญเฉพาะสาขาพร้อมเครื่องมืออุปกรณ์ที่ทันสมัย
และเป็นโรงพยาบาลเอกชนแห่งแรกของจังหวัดนนทบุรี
จากการวิเคราะห์โครงสร้างธุรกิจโรงพยาบาล ในปัจจัยต่างๆทั้ง 5 ปัจจัยจะเห็นว่า

1.  ความยากง่ายของผู้ที่จะเข้ามาเป็นคู่แข่งรายใหม่ (Entry Barrier)

เนื่องจากจำนวนผู้ที่อยู่ในอุตสาหกรรมมีจำนวนมาก เกินกว่าความต้องการของผู้ใช้บริการ
และลักษณะของธุรกิจที่ต้องอาศัยเงินทุนเพื่อการลงทุนสูง
ประกอบกับนโยบายการพิจารณาการปล่อยสินเชื่อของธนาคารพาณิชย์
เหล่านี้ล้วนเป็นปัญหาสำคัญสำหรับคู่แข่งรายใหม่ที่จะเข้ามาอยู่ในอุตสาหกรรม

2.  สินค้าทดแทน (Substitute Product)

  เป็นอุตสาหกรรมที่มีสินค้าทดแทนหลากหลายรูปแบบ ในราคาค่าบริการที่แตกต่างกัน
  ไม่ว่าจะเป็นโรงพยาบาลของรัฐที่มีขนาดใหญ่ สถานพยาบาลของรัฐ โรงพยาบาลเอกชน คลินิก
  รวมถึงร้านขายยา การใช้บริการขึ้นกับกำลังซื้อของผู้บริโภคเป็นหลัก

3.  อำนาจต่อรองของผู้ซื้อ (Power of Buyer)

อำนาจการต่อรองของผู้ซื้อมีแนวโน้มสูงขึ้นเรื่อยๆ เนื่องจากปัจจุบันมีโรงพยาบาลเอกชน
และรัฐจำนวนมากในหลายระดับราคาให้เลือก มีการแข่งขันด้านราคาอย่างรุนแรง

4.  อำนาจต่อรองของผู้ขาย (Power of Suppliers)

มีกลุ่มผู้ขายบางรายที่ยังคงมีอำนาจต่อรองสูง เนื่องจาก เป็นผู้ขายรายเดียว หรือน้อยราย
ซึ่งโรงพยาบาลจำเป็นต้องพึ่งพิงผู้ขาย ดังนั้นการกำหนดราคาจึงขึ้นกับผู้ขาย

5.  สภาพการแข่งขัน (Segment Rivalry)

ปัจจุบันสภาพการแข่งขันในอุตสาหกรรมค่อนข้างสูง และมีแนวโน้มที่จะสูงขึ้น
จากนโยบายรัฐบาลที่ต้องการให้โรงพยาบาลของรัฐออกนอกระบบ จาก Over Supply
ของโรงพยาบาลเอกชน และการมีสินค้าทดแทนให้เลือกมาก ขณะที่กำลังซื้อของผู้บริโภคลดลง
การแข่งขันทางตลาดสูง การเสนอรูปแบบของบริการที่หลากหลาย การแข่งขันด้านราคา
เหล่านี้เป็นเหตุให้อัตราการเติบโตของรายได้ลดลง
ดังนั้นโรงพยาบาลจำเป็นต้องหาช่องทางเพิ่มรายได้เพื่อชดเชยต้นทุนคงที่
และการบริหารต้นทุนให้เกิดประสิทธิภาพสูงสุด

  (3) การจัดหาผลิตภัณฑ์หรือบริการ

(1) การจัดให้ได้มาซึ่งผลิตภัณฑ์เพื่อจัดจำหน่าย

  กำลังการผลิตและปริมาณการผลิต

กำลังการให้บริการเต็มที่และปริมาณการให้บริการจริง

2541 2542 2543

กำลังการให้บริการเต็มที่(ขณะนี้)

ผู้ป่วยใน (150 เตียง) 54,750 54,750 54,750

ผู้ป่วยนอก (1,000 คนต่อวัน) 365,000 365,000 365,000

ปริมาณการให้บริการจริง

ผู้ป่วยใน (เตียง) 27,794 26,300 27,126

ผู้ป่วยนอก (คน) 270,450 287,611 313,665

การใช้กำลังการให้บริการผู้ป่วยใน

ผู้ป่วยใน (%) 50.77 48.01 49.55

ผู้ป่วยนอก (%) 74.09 78.80 85.94

อัตราการเพิ่ม(ลด)ของปริมาณการให้บริการ

ผู้ป่วยใน (%) (26.51) ( 5.38) 3.14

ผู้ป่วยนอก (%) (13.46) 6.35 9.06

  การจัดหาวัตถุดิบและผู้จำหน่ายวัตถุดิบ(Suppliers)

วัตถุดิบได้แก่ ยา เวชภัณฑ์ และวัสดุสิ้นเปลืองต่างๆ ที่ใช้ในการรักษาพยาบาล

(หน่วย : ล้านบาท)

2541 2542 2543

การสั่งซื้อภายในประเทศ 74.46 85.02 83.34

การสั่งซื้อภายนอกประเทศ - - -

รวม 74.46 85.02 83.34

การสั่งซื้อวัตถุดิบ จำพวก ยา เวชภัณฑ์ และวัสดุสิ้นเปลืองต่างๆ ที่ใช้ในการรักษาพยาบาล
เป็นการสั่งซื้อจากผู้ผลิตหรือตัวแทนจำหน่ายภายในประเทศทั้งสิ้น
โดยกำหนดให้มีคณะกรรมการพิจารณาการนำเข้ามาใช้ในโรงพยาบาล
และจัดให้มีระบบสำรองในกรณีที่ยาหรือเวชภัณฑ์ชนิดหนึ่งชนิดใดขาด
ก็สามารถใช้ชนิดอื่นที่ผ่านการพิจารณาแล้วทดแทนได้ทันที

(ข) ผลกระทบต่อสิ่งแวดล้อม จากกระบวนการผลิตและการให้บริการ

ที่ผ่านมาโรงพยาบาลไม่เคยมีประวัติการกระทำผิดเกี่ยวกับสิ่งแวดล้อมใดๆ
หน่วยงานของรัฐที่มีหน้าที่กำกับดูแลการควบคุมผลกระทบต่อสิ่งแวดล้อมในโรงพยาบาลคือ
กองอนามัยสิ่งแวดล้อม กระทรวงสาธารณสุข
และทางโรงพยาบาลเองมีคณะกรรมการควบคุมการติดเชื้อ
เพื่อให้เจ้าหน้าที่ควบคุมดูแลปฏิบัติตามกฎระเบียบที่ได้กำหนดไว้
โรงพยาบาลมีแนวทางที่จะจัดการกับของเสียที่เกิดจากกระบวนการผลิตและการให้บริการที่มีผลกระทบต่อสิ่งแวดล้อมดังนี้

1) น้ำเสีย

น้ำเสียที่ผ่านการบำบัดแล้ว จะถูกฆ่าเชื้ออีกครั้งในถังเติมคลอรีน ก่อนปล่อยทิ้งออกสู่ท่อระบายน้ำ

สาธารณะ

2) ขยะติดเชื้อ

ขยะติดเชื้อคัดแยกตั้งแต่การทิ้ง แยกการจัดเก็บและจะถูกเผาทำลายทุกวัน
ด้วยเตาเผาขยะพิเศษที่ไร้ควัน